Sisukord
Register 🔎︎

# Turvatase

Vali järgneva nelja võimaluse hulgast makrode turvalisuse tase. Erinevad tasemed pakuvad erinevaid turvasätteid. Makrod, mida lubatakse käivitada kõrgematel turvatasemetel, on lubatud ka madalamatel tasemetel.

## Väga kõrge

Lubatakse käivitada ainult usaldatavatest failide asukohtadest pärit makrosid. Kõik ülejäänud makrod, allkirjastatud või mitte, on keelatud.

Usaldatavaid failide allikaid on võimalik määrata kaardil Usaldatavad allikad. Käivitada lubatakse ainult usaldatavatest allikatest pärit allkirjastatud makrosid.

## Kõrge

Käivitada lubatakse ainult usaldatavatest allikatest pärit allkirjastatud makrosid. Allkirjastamata makrod on keelatud.

Usaldatavaid allikaid on võimalik määrata kaardil Usaldatavad allikad. Käivitada lubatakse ainult usaldatavatest allikatest pärit allkirjastatud makrosid. Lisaks lubatakse käivitada kõiki usaldatavatest failide asukohtadest pärit makrosid.

## Keskmine

Tundmatutest allikatest pärit makrode käivitamisel küsitakse kinnitust.

Usaldatavaid allikaid on võimalik määrata kaardil Usaldatavad allikad. Käivitada lubatakse ainult usaldatavatest allikatest pärit allkirjastatud makrosid. Lisaks lubatakse käivitada kõiki usaldatavatest failide asukohtadest pärit makrosid. Kõik ülejäänud makrod vajavad kinnitust.

## Madal (ei soovitata)

Kõik makrod käivitatakse ilma kinnitust küsimata. Kasuta seda sätet ainult siis, kui oled kindel, et kõik avatavad dokumendid on turvalised.

Makrosid saab määrata automaatselt käivituvateks, kuid need võivad sooritada potentsiaalselt kahjulikke toiminguid, näiteks kustuda faile või muuta nende nime. Kui sa avad teiste autorite tehtud dokumente, pole see säte soovitatav.