Sisukord
Register 🔎︎

# Andmebaasi aruannete kasutamine ja redigeerimine

## Aruande kasutamine

LibreOffice salvestab teabe loodud aruannete kohta andmebaasifaili.

1. Kasuta menüükäsku Fail - Ava ja vali andmebaasifail.

2. Andmebaasifaili aknas klõpsa ikoonile Aruanded.

3. Aruande avamiseks tee aruande nimel topeltklõps.

   Need lingid lisatakse automaatselt uue aruande loomisel aruande loomise nõustaja või aruandekoostaja abil.

## Aruandekoostaja aknas loodud aruande redigeerimine

- Klõpsa parempoolse nupuga aruande nimel andmebaasi faili aknas ja vali Redigeeri.

Aruandekoostaja aken avaneb koos aruande laaditud teabega.

Kasuta aruande redigeerimiseks tööriistaribade ja menüüde käske ning hiirega lohistamist vastavalt Aruandekoostaja kasutusjuhendile.

Aruande koostamise tulemuseks oleva dokumendi vaatamiseks väljasta aruanne.

## Aruande loomise nõustaja abil loodud aruande redigeerimine

- Aruande loomise nõustaja viimasel leheküljel on võimalik aruandemalli redigeerida, enne kui seda aruande loomiseks kasutada.

Nii aruande esimesel kui ka kõigil teistel lehekülgedel saab redigeerida leheküljestiili, lõigustiile, arvuvormingut, trükitavate väljade nimetusi ja nii edasi.

Kui sa ei tunne just väga põhjalikult andmebaasi, mille kohta aruande koostad, ära muuda SQL-lauseid, andmebaasi nime, peidetud vormi juhtelemente või lisainfot.

Sarnased teemad

Ülevaade andmeallikatest