Sisukord
Register 🔎︎

# Lahtrid raha vormingus

LibreOffice Calcis saad arvud vormindada mis tahes valuutavormingus ehk rahaühikuna. Kui klõpsad arvu vormindamiseks tööriistaribal Vormindus ikooni Raha , rakendatakse lahtrile aknas LibreOffice - Eelistused Tööriistad - Sätted - Keelesätted - Keeled vaikimisi määratud rahaühiku vorming.

LibreOffice Calc'i dokumentide vahetamisel kasutajatega, kes kasutavad teistsugust vaikimisi rahaühikut, võib see põhjustada segadust LibreOffice Calc'i dokumendi laadimisel.

LibreOffice Calc'is saab määrata, et arv, mis on vormindatud kui "1234.50 €", jääb eurodesse ka teistes riikides ja seda ei teisendata dollariteks.

Rahavormingut saab muuta dialoogis Lahtri vormindamine (vali Vormindus - Lahtrid - Arvud) kahe riigisätte abil. Vali liitboksis Keel kümnendkohtade ja tuhandeliste eraldajate põhisätted. Loendikastis Vorming saad seejärel valida rahaühiku sümboli ja paigutuse.

1. Kui keeleks on näiteks määratud "Vaikimisi" ning kasutad eesti keele ja lokaadi sätet, kasutatakse rahaühiku jaoks vormingut "1 234,00 €". Tuhandeliste eraldajana kasutatakse tühikut ja kümnendkohtade ees koma. Kui valid nüüd loendikastis Vorming alamrahavormingu "USD $ Inglise (USA)", valitakse järgmine vorming: "$ 1 234,00". Nagu näed, on eraldajad jäänud samaks. Muutunud on ainult rahaühiku sümbol ja paigutus, kuid rahasummade kuvamine jääb vaikimisi määratud lokaadisättele vastavaks.

2. Kui valid menüüst Keel lahtrite jaoks hoopis lokaadi "Inglise (USA)", kantakse inglise keelele vastav lokaadisäte üle ka rahavormingule ja vaikimisi on rahaühiku vorming nüüd "$ 1,234.00".

Sarnased teemad

Arvude vormindamine tekstina

Vormindus - Lahtrid - Arvud