Sisukord
Register 🔎︎

# Animeeritud objektid esitluste slaidides

Slaidile saab rakendada eeldefineeritud animatsiooniefekte.

## Animatsiooniefekti rakendamiseks objektile:

1. Vali slaidi normaalvaates objekt, mida soovid animeerida.

2. Külgribal animatsioonipaneeli avamiseks vali Vaade - Animatsioon (või tee objektil paremklõps ja vali kontekstimenüüst Animatsioon). Seejärel klõpsa nupul + (Lisa efekt) ja vali animatsiooniefekt.

3. Efekti kategooria valimiseks klõpsa dialoogi Oma animatsioon soovitud sakil. Klõpsa efektil ja siis nupul Sobib.

Animatsiooni eelvaate nägemiseks klõpsa nupul Esita.

Slaidipaanil ilmub ikoon nende slaidide eelvaate kõrvale, mille mõnel objektil on kohandatud animatsioon. Ettekandjakuva abil slaidiseanssi näidates tähendab ikoon, et järgmisel slaidil on kohandatud animatsioon.

## Liikumistrajektoori efekti rakendamiseks ja redigeerimiseks:

Animeeritud objekt võib liikuda mööda trajektoori. Võimalik on valida eeldefineeritud ja omaloodud trajektoore.

Kui valid "Kõver", "Hulknurk" või "Vabakäejoon", sulgub dialoog ja sa võid joonistada oma trajektoori. Kui joonis lõpetatakse ilma katkestamata, eemaldatakse loodud trajektoori joonis dokumendist ja lisatakse liikumistrajektooride hulka.

Liikumistrajektooride redigeerimine

Kui oma animatsiooni tööpaan on avatud, kuvatakse kõikide efektide liikumistrajektoore poolläbipaistvate objektidena aktiivsel slaidil. Kõik trajektoorid on kogu aeg nähtavad, seetõttu on lihtne luua järjestikuste trajektooridega animatsioone.

Trajektoori saab valida sellel klõpsates. Valitud trajektooril on pidemed ja seda saab liigutada ja suurendada nagu kujundit. Topeltklõps trajektooril viib punktide redigeerimise režiimi. Punktide redigeerimise režiimi saab siseneda ka käsuga Redigeerimine - Punktid või kiirklahviga F8.

## Animatsiooniefekti eemaldamiseks objektilt:

1. Vali slaidi normaalvaates objekt, millelt soovid efekti eemaldada.

2. Vali Slaidiseanss - Kohandatud animatsioon.

3. Klõpsa Eemalda.

Sarnased teemad

Slaidisiirete animeerimine