Sisukord
Register 🔎︎

# Slaidiseansi sätted

Määrab slaidiseansi sätted, sealhulgas seanssi alustava slaidi, slaidide vahetamise meetodi, esitluse tüübi ja kursori sätted.

Selle käsu kasutamiseks...

Vali Slaidiseanss - Slaidiseansi sätted

## Vahemik

Määrab, millised slaidid kaasatakse slaidiseanssi.

### Kõik slaidid

Kõik dokumendi slaidid kaasatakse slaidiseanssi.

### Alates

Sisesta esimese kuvatava slaidi number.

### Kohandatud slaidiseanss

Käivitab kohandatud slaidiseansi vastavalt dialoogis Slaidiseanss - Kohandatud slaidiseanss määratud sätetele.

## Esitlusrežiim

Vali slaidiseansi tüüp.

### Täisekraanil

Slaidiseanss esitatakse täisekraanil.

### Aknas

Slaidiseanss esitatakse LibreOffice'i rakenduse aknas.

### Kordamine pärast

Slaidiseanss käivitatakse uuesti pärast määratud pikkusega pausi. Lõpuslaidi ja esimese slaidi vahel kuvatakse pausislaidi. Seansi peatamisks kasuta Esc-klahvi.

### Pausi kestus

Sisesta pausi kestus enne slaidiseansi kordamist. Kui sisestad nulli, taasalustatakse slaidiseanssi kohe ilma pausislaidi näitamata.

### Logo näitamine

Pausislaidil kuvatakse LibreOffice'i logo. Logo muuta ei saa.

## Sätted

### Slaide vahetatakse käsitsi

Slaidid ei vahetu automaatselt, kui see ruut on märgitud.

### Hiirekursor on nähtav

Slaidiseansi ajal on hiirekursor nähtav.

### Hiirekursor pliiatsina

Muudab kursori pliiatsiks, mida saab kasutada slaidiseansi ajal slaididele joonistamiseks.

Slaidiseansi ajal pliiatsiga kirjutatu s näidatakse ka pärast esitluse lõpetamist. Pliiatsi omaduste muutmiseks, tee slaidiseansi ajal paremklõps ja vali kontekstimenüüst Pliiatsi paksus või Muuda pliiatsi värvi.

### Animatsioonid lubatud

Slaidiseansi ajal kuvatakse kõiki animeeritud GIF-failide kaadreid. Kui säte pole valitud, kuvatakse ainult animeeritud GIF-i esimest kaadrit.

### Slaide vahetatakse taustal klõpsates

Klõps slaidi taustal viib järgmisele slaidile.

### Esitlus on alati kõige pealmine

LibreOffice'i aken jääb esitluse lõpuni kõige pealmiseks aknaks. Ükski teine programm ei tõsta oma akent esitluse ette.

## Mitu monitori

Vaikimisi kasutatakse slaidiseansi esitamiseks primaarset monitori. Kui aktiivset töölauda kuvatakse mitmel monitoril, saab valida, millist monitori kasutatakse slaidiseansi esitamiseks täisekraani režiimis. Kui aktiivne töölaud on ainult ühel monitoril või mitme monitori kasutamine ei ole süsteemi poolt toetatud, ei saa teist monitori valida.

### Esitluse monitor

Vali kuvar, mida soovid kasutada slaidiseansi esitamiseks täisekraanil.

Kui süsteem võimaldab akna laotamist üle kõikide saadaolevate kuvarite, võid valida ka "Kõik monitorid". Sel juhul laotatakse esitlus üle kõikide arvutiga ühendatud kuvarite.

Säte salvestatakse kasutaja häälestusse, mitte dokumenti.