Sisukord
Register 🔎︎

# Mähkimine

Määrab teksti objektide ümber mähkimise viisi. Määrata saab ka vahemaa teksti ja objekti vahel.

Selle käsu kasutamiseks...

Vali Vormindus - Pilt - Omadused - kaart Mähkimine

Vali Vormindus - Paneel/objekt - Omadused - kaart Mähkimine

Vali Lisamine - Paneel - Paneel - kaart Mähkimine

Vali Vormindus - Mähkimine - Redigeeri - kaart Mähkimine

Teksti mähkimiseks tabeli ümber paiguta tabel paneelile ja mähi tekst paneeli ümber.

## Mähkimine

### Puudub

Paigutab objekti dokumendis eraldi reale. Dokumendi teksti kuvatakse objekti kohal ja all, kuid mitte objekti kõrval.

Puudub

### Enne

Mähib teksti piisava ruumi korral objekti vasakule küljele.

Enne

### Pärast

Mähib teksti piisava ruumi korral objekti paremale küljele.

Pärast

### Paralleelselt

Mähib teksti objekti äärise kõigile neljale küljele.

Paralleelselt

### Läbi

Paigutab objekti teksti ette.

Läbi

### Optimaalselt

Mähib teksti automaatselt kas objekti äärisest vasakule, paremale või kõigile neljale küljele. Kui vahemaa objekti ja leheküljeveerise vahel on väiksem kui 2 cm, siis teksti ei mähita.

Optimaalselt

## Sätted

Määrab teksti mähkimise sätted.

### Esimene lõik

Pärast Enteri vajutamist alustab uut lõiku objekti all. Lõikudevahelise vahe määrab objekti suurus.

### Taustal

Saadab valitud objekti taustale. See säte on saadaval ainult läbi objekti mähkimise korral.

### Kontuur

Mähib teksti objekti kuju ümber. See valik pole saadaval läbi objekti mähkimise korral ega paneelide jaoks. Objekti kontuuri muutmiseks vali objekt ja seejärel vali Vormindus - Mähkimine - Redigeeri kontuuri.

### Ainult väljast

Mähib teksti vaid objekti kontuuri ümber, kuid mitte avatud aladel objektikuju sees. See valik pole saadaval paneelide jaoks.

### Lubatakse kattumist

Määrab, kas objekt võib teiste objektidega kattuda. Läbi objekti mähkimise korral pole sellel sättel mingit efekti - sel juhul on kattumine alati lubatud.

## Vahed

Määra vahe, mis jäetakse valitud objekti ja teksti vahele.

### Vasakul

Sisesta soovitud vahe suurus objekti vasaku serva ja teksti vahel.

### Paremal

Sisesta soovitud vahe suurus objekti parempoolse serva ja teksti vahel.

### Üleval

Sisesta soovitud vahe suurus objekti ülemise serva ja teksti vahel.

### All

Sisesta soovitud vahe suurus objekti alumise serva ja teksti vahel.