Sisukord
Register 🔎︎

# Ellips

Tööriistariba kohandamise käsu abil saab lisada ellipsi ikooni, millel klõpsamisel avaneb vanamoodsate ringide ja ellipsite tööriistariba.

## Ellips

Joonistab aktiivsesse dokumenti vastavalt hiirega vedamisele täidetud ellipsi. Klõpsa kohas, kuhu soovid ellipsit paigutada, ja vea hiirega kuni soovitud suuruse saavutamiseni. Ringi joonistamiseks tuleb vedamise ajal all hoida klahvi Shift.

Ellips

## Ring

Joonistab aktiivsesse dokumenti vastavalt hiirega lohistamisele täidetud ringi. Klõpsa kohas, kuhu soovid ringi paigutada, ja lohista hiirega kuni soovitud suuruse saavutamiseni. Ellipsi joonistamiseks tuleb lohistamise ajal all hoida Shift-klahvi.

Ring

## Ellipsi sektor

Joonistab aktiivsesse dokumenti täidetud kujundi, mis on määratud ellipsi kaare ja kahe raadiusega. Ellipsi sektori joonistamiseks tuleb kõigepealt joonistada ellips ja seejärel klõpsata esimese raadiuse soovitud asukohas. Seejärel tuleb kursor liigutada kohta, kuhu soovitakse teist raadiust, ja klõpsata uuesti. Klõpsama ei pea tingimata ellipsi joonel. Ringi sektori joonistamiseks tuleb hiirega vedamise ajal hoida all klahvi Shift.

Ellipsi sektor

## Ringi sektor

Joonistab aktiivsesse dokumenti täidetud kujundi, mis on määratud ringjoone kaare ja kahe raadiusega. Ringi sektori joonistamiseks lohista hiirega kuni soovitud suurusega ringjoone saavutamiseni ning klõpsa esimese raadiuse määramiseks. Vii kursor kohta, kuhu soovid paigutada teist raadiust, ja klõpsa uuesti. Klõpsama ei pea ringjoonel. Ellipsi sektori joonistamiseks hoia lohistamise ajal all Shift-klahvi.

Ringi sektor

## Ellipsi segment

Joonistab aktiivsesse dokumenti täidetud kujundi, mis on määratud ellipsi kaarega ja selle otspunkte ühendava sirglõiguga. Ellipsi segmendi joonistamiseks vea hiirega kuni ellipsi soovitud suuruse saavutamiseni ning klõpsa sirglõigu alguspunkti määramiseks. Vii kursor kohale, kuhu soovid paigutada sirglõigu lõpp-punkti, ja klõpsa uuesti. Klõpsama ei pea ellipsi joonel. Ringi segmendi joonistamiseks hoia hiirega vedamise ajal all Shift-klahvi.

Ellipsi segment

## Ringi segment

Joonistab aktiivsesse dokumenti täidetud kujundi, mis on määratud ringi kaare ja diameetriga. Ringi segmendi joonistamiseks tuleb kõigepealt joonistada ring ja seejärel klõpsata diameetri soovitud alguspunktis. Seejärel tuleb kursor liigutada kohta, kuhu soovitakse diameetri lõpp-punkti, ja klõpsata uuesti. Klõpsama ei pea tingimata ringjoonel. Ellipsi segmendi joonistamiseks tuleb hiirega vedamise ajal hoida all klahvi Shift.

Ringi segment

## Täitmata ellips

Joonistab aktiivsesse dokumenti vastavalt hiirega lohistamisele tühja ellipsi. Klõpsa kohas, kuhu soovid ellipsit paigutada, ja lohista hiirega kuni soovitud suuruse saavutamiseni. Ringi joonistamiseks tuleb lohistamise ajal all hoida Shift-klahvi.

Täitmata ellips

## Täitmata ring

Joonistab aktiivsesse dokumenti vastavalt hiirega lohistamisele tühja ringi. Klõpsa kohas, kuhu soovid ringi paigutada, ja lohista hiirega kuni soovitud suuruse saavutamiseni. Ellipsi joonistamiseks tuleb lohistamise ajal all hoida Shift-klahvi.

Täitmata ring

## Täitmata ellipsi sektor

Joonistab aktiivsesse dokumenti tühja kujundi, mis on määratud ellipsi kaare ja kahe raadiusega. Ellipsi sektori joonistamiseks lohista hiirega kuni soovitud suurusega ellipsi saavutamiseni ning klõpsa esimese raadiuse määramiseks. Vii kursor kohta, kuhu soovid paigutada teist raadiust, ja klõpsa uuesti. Klõpsama ei pea ellipsi joonel. Ringi sektori joonistamiseks hoia lohistamise ajal all Shift-klahvi.

Täitmata ellipsi sektor

## Täitmata ringi sektor

Joonistab aktiivsesse dokumenti tühja kujundi, mis on määratud ringjoone kaare ja kahe raadiusega. Ringi sektori joonistamiseks lohista hiirega kuni soovitud suurusega ringjoone saavutamiseni ning klõpsa esimese raadiuse määramiseks. Vii kursor kohta, kuhu soovid paigutada teist raadiust, ja klõpsa uuesti. Klõpsama ei pea ringjoonel. Ellipsi sektori joonistamiseks hoia lohistamise ajal all Shift-klahvi.

Täitmata ringi sektor

## Täitmata ellipsi segment

Joonistab aktiivsesse dokumenti täitmata kujundi, mis on määratud ellipsi kaare ja selle otsi ühendava sirglõiguga. Ellipsi segmendi joonistamiseks lohista hiirega kuni soovitud suurusega ellipsi saavutamiseni ning klõpsa lõigu alguspunkti määramiseks. Vii kursor kohta, kuhu soovid paigutada joone lõpp-punkti, ja klõpsa uuesti. Klõpsama ei pea ellipsi joonel. Ringi segmendi joonistamiseks hoia lohistamise ajal all Shift-klahvi.

Täitmata ellipsi segment

## Täitmata ringi segment

Joonistab aktiivsesse dokumenti tühja kujundi, mis on määratud ringjoone kaare ja selle otsi ühendava sirglõiguga. Ringi segmendi joonistamiseks lohista hiirega kuni soovitud suurusega ringjoone saavutamiseni ning klõpsa lõigu alguspunkti määramiseks. Vii kursor kohta, kuhu soovid paigutada joone lõpp-punkti, ja klõpsa uuesti. Klõpsama ei pea ringjoonel. Ellipsi segmendi joonistamiseks hoia lohistamise ajal all Shift-klahvi.

Täitmata ringi segment

## Kaar

Joonistab aktiivsesse dokumenti kaare. Kaare joonistamiseks lohista, kuni kuvatav ellips saavutab soovitud suuruse, seejärel klõpsa kaare algpunkti määramiseks. Vii kursor kohta, kuhu soovid paigutada lõpp-punkti, ja klõpsa uuesti. Klõpsama ei pea ellipsi joonel. Ringjoone kaare joonistamiseks tuleb lohistamise ajal all hoida Shift-klahvi.

Kaar

## Ringi kaar

Joonistab aktiivsesse dokumenti ringjoone kaare. Kaare joonistamiseks lohista hiirega kuni soovitud suurusega ringjoone saavutamiseni ja klõpsa kaare alguspunkti määramiseks. Vii kursor kohta, kuhu soovid paigutada kaare lõpp-punkti, ja klõpsa uuesti. Klõpsama ei pea ringjoonel. Ellipsi kaare joonistamiseks hoia hiirega vedamise ajal all Shift-klahvi.

Ringi kaar