Sisukord
Register 🔎︎

# Üldine

Määrab joonistuste või esitluste üldised sätted.

Selle käsu kasutamiseks...

Ava esitlus, vali LibreOffice - Eelistused Tööriistad - Sätted - LibreOffice Impress / LibreOffice Draw - Üldine

## Tekstiobjektid

### Kiirredigeerimine lubatud

Kui see on lubatud, saab teksti redigeerida kohe pärast tekstiobjektil klõpsamist. Kui see pole lubatud, tuleb teksti redigeerimiseks teha topeltklõps.

Esitluses või joonistusdokumendis saab teksti redigeerimisrežiimi aktiveerida ka säteteriba ikooni Kiirredigeerimine lubatud abil.

### Ainult tekstiala on valitav

Määrab, kas klõps tekstil valib tekstikasti.

Tekstikasti tekstiga täitmata alas klõpsates saab valida objekte, mis on tekstikasti taga.

Esitluses või joonistuses saab seda režiimi aktiveerida ka säteteriba ikooni Ainult tekstiala on valitav abil.

## Uus dokument (ainult esitlustes)

### Alustatakse mallivalikuga

Määrab, kas menüüvaliku Fail - Uus - Esitlus valimise järel avatakse malli valimise aken.

## Sätted

### Kasutatakse vahemälu

Määrab, kas juhtslaidi objektide kuvamisel kasutatakse vahemälu. See kiirendab kuvamist. Eemalda märgistus ruudust Kasutatakse vahemälu, kui soovid kuvada juhtslaidi sisu muudatusi.

### Liigutamisel saab kopeerida

Kui see on lubatud, luuakse objektist koopia, kui selle teisaldamisel Command Ctrl-klahvi all hoida. Sama kehtib objekti pööramise ja suuruse muutmise kohta. Algobjekt jääb vanasse asukohta vana suurusega.

### Objektid on alati teisaldatavad

Määrab, et pööramise tööriistaga saab objekte ka liigutada. Kui ruut Objektid on alati teisaldatavad pole märgitud, saab pööramise tööriista kasutada ainult objekti pööramiseks.

### Kõverasiseseid objekte ei moonutata (ainult joonistustes)

Säilitab objekti deformeerimisel Bézier' kõverate punktide ning tasapinnaliste joonistusobjektide joonduse üksteise suhtes.

### Mõõtühik

Determines the Unit of measurement for presentations.

### Tabeldussamm

Määrab tabelduskohtade vahelise vahe.

## Esitlus (ainult esitlustes)

### Kaugjuhtimispuldi lubamine

Määrab, et soovid Impressi töötamise ajal lubada Bluetooth-kaugjuhtimispulti. Kaugjuhtimise keelamiseks tühjenda ruut.

### Ettekandjakuva lubamine

Määrab, et soovid esitluste ajal sisse lülitada ettekandjakuva.

## Mõõtkava (ainult joonistustes)

### Joonistuse mõõtkava

Determines the drawing scale on the status bar. Right-click on the scale factor in the status bar to open a list of possible values.

## Ühilduvus (dokumendispetsiifilised sätted)

Selle ala sätted kehtivad vaid aktiivse dokumendi kohta.

### Dokumendi vormindamiseks kasutatakse printeri mõõdustikku

Määrab, et printeri mõõdustikku kasutatakse nii printimisel kui ka ekraanikuva vormindamisel. Kui ruut on märkimata, kasutatakse ekraanikuva ja printimise jaoks printerist sõltumatut mõõdustikku.

Kui see säte on määratud ja aktiivne dokument salvestatakse vanasse binaarvormingusse, siis seda sätet ei salvestata. Kui vanas vormingus dokument avatakse uuesti, siis rakendatakse seda sätet dokumendile vaikesättena.

### Vahede lisamine lõikude ja tabelite vahele

Määrab, et LibreOffice Impress arvutab lõikude vahe sarnaselt Microsoft PowerPointiga.

Microsoft PowerPoint lisab lõikude vahe arvutamisel lõigu alumise vahe järgmise lõigu ülemisele vahele. LibreOffice Impress kasutab ainult suurimat kahest vahest.