Sisukord
Register 🔎︎

# Tabelite lisamine

Tekstidokumenti saab tabeli lisada mitmel moel: tööriistaribalt, menüükäsuga või arvutustabelist.

## Tabeli lisamine tööriistaribalt

1. Aseta kursor dokumendis kohale, kuhu soovid tabelit lisada.

2. Klõpsa standard- või lisamisriba ikooni Tabel kõrval oleval noolel.

3. Vali tabelivõrgustikus soovitud ridade ja veergude arv ning vabasta hiirenupp.

Tühistamiseks lohista teisele poole, kuni ruudustiku eelvaates kuvatakse nupp nupp Loobu.

## Tabeli lisamine menüükäsuga

1. Aseta kursor dokumendis kohale, kuhu soovid tabelit lisada.

2. Vali Tabel - Lisa tabel.

3. Sisesta alal Suurus ridade ja veergude arv.

4. Vali soovitud sätted ja klõpsa Sobib.

## Tabeli lisamine Calci arvutustabelist

1. Ava LibreOffice Calc'i arvutustabel, mis sisaldab vajalikku lahtrivahemikku.

2. Vali arvutustabelis lohistades vajalikud lahtrid.

3. Vali Redigeerimine - Kopeeri.

4. Tee oma tekstidokumendis üht järgnevaist:

- Vali Redigeerimine - Aseta. Lahtrivahemik kleebitakse OLE-objektina. Lahtrite sisu redigeerimiseks tee topeltklõps objektil.

- Vali Redigeerimine - Aseta teisiti ja vali järgmiste valikute seast.

Sätted | Lisatakse kui...
LibreOffice 7.3 arvutustabel | OLE-objekt - klahvidega Command Ctrl+V või lohistades
GDI Metafail | Pilt
Bittraster | Pilt
HTML | HTML-tabel
Vormindamata tekst | Ainult tekst, eraldajateks tabelduskohad
Vormindatud tekst [RTF] | Tekstitabel
DDE-link (ainult Windows'is) | Tabeli struktuur ja sisu ilma vorminduseta. On uuendatav

### Lahtrivahemiku lohistamine Calc'i arvutustabelist

1. Ava LibreOffice Calc'i arvutustabel, mis sisaldab vajalikku lahtrivahemikku.

2. Vali arvutustabelis lohistades vajalikud lahtrid.

3. Klõpsa ja hoia hiirenuppu valitud lahtrite kohal all.

4. Lohista valitud lahtrid tekstidokumenti.

Sarnased teemad

Tabelite, ridade ja veergude valimine

Tabeli või tabeli sisu kustutamine

Kasutaja määratud äärised tekstidokumentides