Sisukord
Register 🔎︎

# Objektide järjestamine, joondamine ja jaotamine

## Objektide korraldamine

Iga dokumenti asetatav objekt paigutatakse eelmise objekti peale. Valitud objekti ladumisjärjestuse muutmiseks tuleb talitada järgnevalt.

1. Klõpsa objektil, mille kohta järjestuses soovid muuta.

2. Vali menüükirje Kujundid - Järjestus alammenüüst üks järgnevatest käskudest:

   Too kõige ette asetab objekti kõikide teiste objektide ette

   Too ettepoole toob objektide kuhjas oleva objekti ühe koha võrra ettepoole

   Vii tahapoole viib objektide kuhjas oleva objekti ühe koha võrra tahapoole

   Vii kõige taha viib objekti kõikide teiste objektide taha

   Vii objekti taha viib objekti teise, valitava objekti taha

### Objekti viimine teise objekti taha

1. Klõpsa objektil, mille kohta järjestuses soovid muuta.

2. Vali menüükirje Kujundid - Järjestus alammenüüst Vii objekti taha. Hiirekursor muutub käekujuliseks.

3. Klõpsa objektil, mille taha soovid valitud objekti saata.

### Kahe objekti ladumisjärjestuse vahetamine.

1. Vali mõlemad objektid hiireklõpsuga, hoides all klahvi Shift.

2. Vali menüükirje Kujundid - Järjestus alammenüüst käsk Vastupidisesse järjestusse.

## Objektide joondamine

Funktsioon Joondamine võimaldab objekte joondada nii üksteise kui ka lehekülje suhtes.

1. Ühe objekti valimisel joondatakse see lehe suhtes, mitme objekti valimisel joondatakse need üksteise suhtes.

2. Vali Kujundid - Objekti joondus ja vali üks joondamise sätetest.

## Objektide jaotamine

Kolme või enama Draw's valitud objekti korral on võimalik kasutada käsku Valiku jaotamine, mis jaotab võrdselt objektide püst- või rõhtvahed.

1. Jaotamiseks tuleb valida vähemalt kolm objekti.

2. Vali Kujundid - Jaotus.

3. Vali horisontaalse ja vertikaalse jaotuse sätted ja klõpsa Sobib.

Valitud objektid jaotatakse lehele piki püst- või rõhttelge. Kaht äärmist objekti kasutatakse pidepunktidena ja need jäävad käsu Jaotus rakendamisel paigale.

Sarnased teemad

Objektide liigutamine