Sisukord
Register 🔎︎

# Diagrammi tüüp - tulp ja joon

Diagrammi loomise nõustaja esimesel lehel saab valida diagrammi tüübi.

Selle käsu kasutamiseks...

Vali Lisamine - Diagramm...

Diagrammi lisamine

## Tulp ja joon

Tulp- ja joondiagramm on tulpdiagrammi ja joondiagrammi kombinatsioon.

Vali üks variantidest

- Tulbad ja jooned. Veergude andmejadade ristkülikud joonistatakse üksteise kõrvale, nii on lihtne võrrelda nende väärtusi.

- Virnastatud tulbad ja jooned. Veergude andmejadade ristkülikud joonistatakse üksteise otsa nii, et tulba kõrgus kujutab andmeväärtuste summat.

Pärast nõustaja sulgemist saab käsuga Lisamine - Teljed lisada teise Y-telje.

## Andmevahemiku määramiseks

Valitud andmevahemiku vasakpoolsetes veergudes (või ülemistes ridades) sisalduvaid andmeid kuvatakse tulpadena. Teiste andmevahemiku veergude või ridade andmeid kuvatakse joontena. Seda korraldust saab muuta dialoogis Andmejadad.

1. Vali andmevahemik.

2. Klõpsa ühel sätetest (andmejadad ridades või veergudes).

3. Määra, kas andmevahemikus on sildid esimeses reas, esimeses veerus või mõlemas.

## Andmejadade korraldamine

Andmejadade loendikastis on kõikide aktiivse diagrammi andmejadade nimekiri.

Tulpade andmejadad on loendi ülemises osas, joonte andmejadad alumises osas.

- Andmejadade korraldamiseks vali loendist kirje.

- Uue andmejada lisamiseks valitud kirje alla klõpsa Lisa. Uus andmejada on sama tüüpi valitud kirjega.

- Valitud kirje eemaldamiseks andmejadade loendist vajuta Eemalda.

- Nuppudega nool üles ja nool alla saab valitud kirjet nihutada loendis üles- või allapoole. Sel viisil saab muuta tulpade andmejadasid joonte andmejadadeks ja vastupidi. See ei muuda andmete järjestust andmeallika tabelis, vaid mõjutab ainult andmete kujutamist diagrammil.

## Andmejadade redigeerimine

1. Kirje omaduste vaatamiseks ja redigeerimiseks klõpsa sellel kirjel loendikastis.

   Andmevahemike loendikastis on rollide nimed ja andmejadade komponentide lahtrite vahemikud.

2. Klõpsa kirjel ja redigeeri alloleva tekstikasti sisu.

   Tekstikasti kõrval olev silt vastab parasjagu valitud rollile.

3. Sisesta vahemik või klõpsa Vali andmevahemik dialoogi minimeerimiseks ja andmevahemiku valimiseks hiire abil.

Vahemik andmete rolli, näiteks Y-väärtuste jaoks, ei tohi sisaldada sildi lahtrit.

## Kategooriate ja andmesiltide redigeerimine

- Sisesta või vali andmevahemik, mida kasutatakse kategooriate tekstina või andmesiltidena.

Kategooriate vahemiku väärtusi kuvatakse siltidena X-teljel.

## Diagrammi elementide lisamine

Diagrammi koostamise nõustaja lehe Diagrammi elemendid abil saab lisada järgnevaid elemente:

- Diagrammi pealkirjad

- Legend

- Nähtavad alusvõrgu jooned

Täiendavate elementide lisamiseks saab redigeerimisrežiimis kasutada menüüd Lisamine. Seal saab määrata järgnevaid elemente:

- Lisateljed

- Alamvõrk

- Andmesildid

- Statistika, näiteks keskmised väärtused, Y-veatulbad ja trendijooned

Erinevate andmesiltide määramiseks igale andmejadale tuleb kasutada andmejadade omaduste dialoogi.

Sarnased teemad

Diagrammide lisamine

Diagrammi loomise nõustaja - Diagrammi tüüp

Diagrammi loomise nõustaja - Andmevahemik

Diagrammi loomise nõustaja - Andmejadad

Diagrammi loomise nõustaja - Diagrammi elemendid